cyanic-selkie/wikianc huggingface dataset:
Μπαρούχ Σπινόζα
Η πρόσληψη του Σπινόζα τον 20ό αιώνα
Η Ευρώπη του ύστερου 20ού αιώνα επέδειξε ένα μεγαλύτερο φιλοσοφικό ενδιαφέρον για τον Σπινόζα, συχνά από αριστερή ή Μαρξιστική σκοπιά. Στον Καρλ Μαρξ άρεσε η αντίληψη του Σπινόζα για το σύμπαν, ερμηνεύοντας την ως υλιστική. Οι σημαντικοί φιλόσοφοι Λουί Αλτουσέρ, Ζιλ Ντελέζ (Γάλλος, 1925-1995), Αντόνιο Νέγκρι, Ετιέν Μπαλιμπάρ (Γάλλος, 1942-) και Μαριλένα Τσαουί (Βραζιλιάνα, 1941-) έχουν βασιστεί στη φιλοσοφία του Σπινόζα. Η διδακτορική διατριβή του Ντελέζ, που δημοσιεύθηκε το 1968, αναφέρεται σ' αυτόν ως τον «πρίγκιπα των φιλοσόφων». Αλλοι φιλόσοφοι βαθειά επηρεασμένοι από τον Σπινόζα είναι μεταξύ άλλων ο Κονσταντίν Μπρούνερ (Γερμανοεβραίος, 1862-1937) και ο Τζον Ντέιβιντ Γκαρσία (1935-2001). Στην αγγλική γλώσσα ο Στιούαρτ Χάμσάιρ (1914-2004) έγραψε μια σημαντική μελέτη για τον Σπινόζα, ενώ εξ ίσου πολύτιμο είναι και το έργο του Χ. Χ. Τζόακιμ (1868-1938). Σε αντίθεση με άλλους φιλοσόφους, ο Σπινόζα έχαιρε ιδιαίτερης εκτίμησης από τον Νίτσε.
Ο Σπινόζα ήταν σημαντική φιλοσοφική πηγή έμπνευσης για τον Τζορτζ Σανταγιάνα (Ισπανοαμερικανός φιλόσοφος, 1863-1952). Όταν ο Σανταγιάνα αποφοίτησε από το κολέγιο δημοσίευσε ένα δοκίμιο, «Το Ηθικό Δόγμα του Σπινόζα», στο The Harvard Monthly. Αργότερα έγραψε μια εισαγωγή στα Ηθική του Σπινόζα και «De intellectus emendatione». Το 1932 ο Σανταγιάνα προσκλήθηκε να παρουσιάσει ένα δοκίμιο (δημοσιευμένο ως «Ανώτατη Θρησκεία») σε μια συνάντηση στη Χάγη για τον εορτασμό των τριών αιώνων από τη γέννηση του Σπινόζα. Στην αυτοβιογραφία του ο Σανταγιάνα χαρακτήρισε τον Σπινόζα ως «δάσκαλο και πρότυπό» του στην κατανόηση της φυσιοκρατικής βάσης της ηθικής.
Η θρησκευτική κριτική του Σπίνόζα και η επίδρασή της στη φιλοσοφία της γλώσσας
right|thumb|Tractatus Theologico-Politicus Ο φιλόσοφος Λούντβιχ Βίτγκενσταϊν θύμισε τον Σπινόζα με τον τίτλο (που του προτάθηκε από τον Αγγλο φιλόσοφο (1873-1958) Τ. Ε. Μουρ) της Αγγλικής μετάφρασης του πρώτου του καθοριστικού φιλοσοφικού έργου Tractatus Logico-Philosophicus, νύξη στο Tractatus Theologico-Politicus του Σπινόζα. Σε άλλο σημείο ο Βίτγκενσταϊν δανείστηκε εσκεμμένα την έκφραση sub specie aeternitatis (στο πλαίσιο της αιωνιότητας) από τον Σπινόζα. Η δομή του Tractatus Logico-Philosophicus του έχει πράγματι μερικές συγγένειες με την Ηθική του Σπινόζα (αν και, ομολογουμένως, όχι με το τελευταίο του έργο Tractatus), στηρίζοντας σύνθετα φιλοσοφικά επιχειρήματα σε βασικούς λογικούς ισχυρισμούς και αρχές. Επίσης στις προτάσεις 6.4311 και 6.45 υπαινίσσεται μια σπινοζική κατανόηση της αιωνιότητας και ερμηνεία της θρησκευτικής έννοιας της αιώνιας ζωής, δηλώνοντας ότι «αν με την αιωνιότητα κατανοούμε όχι αιώνια χρονική διάρκεια αλλά διαχρονικότητα, τότε ζει αιώνια αυτός που ζει στο παρόν» (6.4311) «Η ενατένιση του κόσμου στο πλαίσιο της αιωνιότητας είναι ο στοχασμός του ως περιορισμένου συνόλου» (6.45).
Ο Λέο Στράους (Γερμανοαμερικανός πολιτικός φιλόσοφος, 1899-1973) στο πρώτο του βιβλίο («Η Κριτική της Θρησκείας κατά Σπινόζα») ασχολείται με μια εξέταση των ιδεών του τελευταίου. Στο βιβλίο ο Στράους αναγνώρισε τον Σπινόζα ως μέρος της παράδοσης του ορθολογισμού του Διαφωτισμού, που τελικά παρήγαγε τη Νεωτερικότητα. Ακόμη αναγνωρίζει τον Σπινόζα και τα έργα του ως την αρχή της Εβραϊκής Νεωτερικότητας. Πιο πρόσφατα, ο Τζόναθαν Ισραελ, Καθηγητής Νεότερης Ευρωπαϊκής Ιστορίας του Ινστιτούτου Μεταδιδακτορικών Μελετών του Πρίνστον, έχει καταλήξει στο τεκμηριωμένο συμπέρασμα ότι από το 1650 ως το 1750 ο Σπινόζα ήταν «ο κύριος αμφισβητίας των θεμελιωδών αρχών της αποκεκαλυμμένης θρησκείας, των παραδεδεγμένων ιδεών, της παράδοσης, της ηθικής και αυτού που θεωρείτο παντού, εξίσου σε απολυταρχικά και μη κράτη, ως εκ Θεού συγκροτημένη πολιτική εξουσία».
Ο Σπινόζα στη λογοτεχνία και στη λαϊκή κουλτούρα
Ο Σπινόζα άσκησε επιρροή πέραν των ορίων της φιλοσοφίας.
Καρτεσιανή δυαρχία
Ο Σπινόζα αντέδρασε στην καρτεσιανή δυαρχία αμφιβάλλοντας για τη ριζική αντίθεση πνεύματος και ύλης ή ψυχής και σώματος. Τούτη η αντίληψη προκαλούσε μέγιστες δυσκολίες σε ό,τι αφορούσε στην ερμηνεία της σύνδεσης πνεύματος-ψυχής, αλλά και της αλληλεπίδρασής τους. Για τον Σπινόζα σκέψη και σώμα (η διαφορά φύσης παραμένει, δηλαδή το ένα δεν ανάγεται στο άλλο - με αποτέλεσμα να αποτελεί μειωμένη ή ακόλουθη εκδοχή του πρώτου) εκφράζουν ταυτόχρονα μια κοινή υπόσταση. Έτσι όπως σε ένα κάτοπτρο τα σημεία της κυρτής και της κοίλης επιφάνειας δεν συνδέονται, αλλά βρίσκονται σε πλήρη αλληλοσυνάφεια, έτσι και η ψυχή και το σώμα δεν συνδέονται, αλλά αντιστοιχούν στις δύο επιφάνειες του κατόπτρου. Ούτε η ψυχή μπορεί να κινήσει το σώμα ούτε το σώμα την ψυχή: «Η ψυχή και το σώμα είναι ένα μόνο και το ίδιο πράγμα, εννοούμενο άλλοτε κάτω από το κατηγόρημα της Σκέψης και άλλοτε κάτω από το κατηγόρημα της Έκτασης [...]. Η απόφαση της ψυχής και η ορμή του σώματος είναι κατά τη φύση τους ταυτόχρονα, ή μάλλον είναι ένα και το ίδιο πράγμα που το ονομάζουμε απόφαση όταν το θεωρούμε κάτω από τo κατηγόρημα της Σκέψης και ορμή όταν το θεωρούμε κάτω από το κατηγόρημα της Έκτασης, και το εξηγούμε με τους νόμους της κίνησης και της αδράνειας».
Φαίνεται πως για τον Σπινόζα δεν υφίσταται το πρόβλημα της αλληλεπίδρασης σώματος και πνεύματος γιατί θεωρεί πως η ψυχή και το σώμα, η συνείδηση και ο χώρος, δεν είναι ουσίες ή υποστάσεις αλλά κατηγορήματα ή γνωρίσματα ή ιδιότητες μιας και ενιαίας ουσίας. Στο σύμπαν δεν μπορούν να υπάρχουν πολλές διαφορετικές ουσίες Ουσία (substantia) είναι μόνο ο Θεός που είναι ασύλληπτος από εμάς. Εμείς, ως πεπερασμένα όντα, μπορούμε να γνωρίσουμε μόνο πεπερασμένα πράγματα και αυτή η γνώση είναι η γνώση των τρόπων (modi) των κατηγορημάτων (attributa) της ουσίας. Στη θέση της παραδοσιακής διάκρισης μεταξύ ουσίας ή υπόστασης και ιδιότητας ή κατηγορήματος ο Σπινόζα διακρίνει μεταξύ ουσίας και τρόπου, ορίζοντας με έναν ιδιότυπο και ριζοσπαστικό ρόλο την έννοια του κατηγορήματος. Πολλοί μάλιστα συγκαιρινοί δυσκολεύτηκαν πολύ να κατανοήσουν πώς μια υπόσταση μπορεί να συνίσταται -στον ίδιο βαθμό- σε διαφορετικά κατηγορήματα καθώς για αυτούς θα έπρεπε να σχετίζεται μόνο με ένα ουσιαστικά. Οι διαφορετικοί καθορισμοί γινόντουσαν αντιληπτοί ως αντιφατικοί ή σε μια σχέση γενών και ειδών, όπου μόνο η βάθμωση εξασφάλιζε τη μη-αντίφαση. Ουσία είναι αυτό που «είναι μέσα στον εαυτό του και γίνεται αντιληπτό μέσα από τον εαυτό του». «Είναι μέσα στον εαυτό του» σημαίνει ότι είναι η αιτία του εαυτού του. Για παράδειγμα, το ότι το Α είναι μέσα στο Β σημαίνει ότι το Β είναι η αιτία, η εξήγηση της ύπαρξης του Α.
Με άλλα λόγια ο Θεός, ως η μόνη ουσία, είναι η ίδια αιτία της ύπαρξης του και αιτία για την ύπαρξη όλων των άλλων πραγμάτων. Ο Σπινόζα αντιλαμβάνεται τον Θεό ως «μια ουσία που συνίσταται σε άπειρα κατηγορήματα, καθένα από τα οποία εκφράζει αιώνια και άπειρη ουσία». Από αυτά τα κατηγορήματα ο πεπερασμένος ανθρώπινος νους μπορεί να συλλάβει μόνο δύο, την έκταση ή χώρο ή σώμα, και τη σκέψη ή πνεύμα Το κατηγόρημα είναι αυτό που η διάνοια μπορεί να αντιληφθεί ότι συγκροτεί την ουσία, αφού η ίδια η ουσία είναι γνωστικά απροσπέλαστη. Για παράδειγμα, το να πούμε ότι υπάρχουν δύο ιδιότητες ή κατηγορήματα (π.χ. Σκέψη και Έκταση, Θεός ή Φύση, Λόγος ή Αίτιο) σημαίνει ότι μπορούμε να γνωρίσουμε ταυτόχρονα μέσα από δύο διαφορετικές και μη συγκρίσιμες οπτικές γωνίες, που όμως συν-κλίνουν. Ο τρόπος, αντίθετα από την ουσία, για να υπάρξει, χρειάζεται να υπάρξει μέσα σε κάτι άλλο. Οι τρόποι είναι οι αντιληπτές σε μας φιγούρες με τις οποίες ο Θεός εμφανίζεται στα πράγματα. Ο άνθρωπος είναι ένας περιορισμένος τρόπος του Θεού που υπάρχει ταυτόχρονα στον Θεό τόσο ως τρόπος σκέψης όσο και ως τρόπος έκτασης. Κάθε τρόπος έκτασης είναι πανομοιότυπος με τον αντίστοιχο τρόπο σκέψης. Το ανθρώπινο πνεύμα και το ανθρώπινο σώμα είναι το ίδιο πράγμα ιδωμένο από διαφορετική σκοπιά, από τη σκοπιά των κατηγορημάτων της έκτασης και της σκέψης.
Ο Θεός και οι μορφές της γνώσης
Ο Θεός και ο κόσμος είναι το ίδιο πράγμα. Ο κόσμος μας είναι Θεός ή Φύση. Η συγκεκριμένη θέση οδήγησε τον Σπινόζα στον πανθεϊσμό ή παμψυχισμό και δεν είναι παράξενο το γεγονός ότι στην εποχή του το όνομά του είχε γίνει συνώνυμο της αθεΐας.
Η ιδεώδης επιστήμη πρέπει να ερευνά τον κόσμο όχι στον συγκεκριμένο χωρόχρονο αλλά από τη σκοπιά της αιωνιότητας (sub specie aeternitatis). Έτσι βλέπει ο Θεός τον κόσμο και το ίδιο κάνουμε και εμείς στον βαθμό που μετέχουμε σε ένα απειροελάχιστο μέρος του θεϊκού νου. Η γνώση προέρχεται απαγωγικά από σαφείς και διακριτές ιδέες. Η αντικειμενική γνώση έχει μορφή μαθηματικής αλήθειας. Τα μαθηματικά δεν λειτουργούν με γενικές ιδέες που προσλαμβάνουμε μέσω των εμπειριών, αλλά με ορισμούς και έννοιες που αποδεικνύουν τις συνθήκες της αναγκαίας ύπαρξης, ενώ με την αυστηρή τους συλλογιστική προφυλάσσουν τη συνείδηση από τις διαστρεβλώσεις της φαντασίας και των συναισθημάτων στον τρόπο σύλληψης και ερμηνείας του κόσμου. Εδώ φαίνεται ότι η ηθική του Σπινόζα κυριαρχείται από τον γεωμετρικό τρόπο σκέψης καθώς επιθυμεί να αντιμετωπίσει τα ανθρώπινα πάθη σαν να είναι τρίγωνα και παραλληλόγραμμα.
Ο Σπινόζα αναγνωρίζει τρία είδη γνώσης με ιεραρχική δομή:
Τελεολογία και φύση
Ο Σπινόζα δεν αποδέχεται την τελεολογική αντίληψη για τη φύση. Θεωρεί πως η φύση έχει σκοπούς να πραγματώσει, αλλά όχι Τέλος, καθώς αυτό είναι μόνο μία ανθρωπομορφική προκατάληψη -ο Θεός ή Φύση ως ένας άνθρωπος που σιγά-σιγά φτιάχνει τον κόσμο όπως του αρέσει περιμένοντας την Τελική Τάξη που επιθυμούσε «εξ αρχής». Πιστεύει ότι δεν πρέπει να προεκτείνουμε στην ερμηνεία της φύσης τον τρόπο με τον οποίο κατανοούμε ψυχολογικά τον εαυτό μας και τις πράξεις μας. Σε μια τέτοια περίπτωση δεν βλέπουμε τη φύση, αλλά προβάλλουμε τον εαυτό μας στη φύση. Όπως είναι φυσικό, μια τέτοια αντίληψη ανατρέπει την ορθολογική σχέση αιτίας και αποτελέσματος που διέπει τη φύση. Από την αναγκαιότητα της ύπαρξης του Θεού ο Σπινόζα συλλαμβάνει έναν αιτιατά καθορισμένο κόσμο. Τα πάντα λειτουργούν μέσα από μια πολλαπλή αιτιατή σχέση και ο κόσμος καθίσταται σύστημα που ενυπάρχει στον εαυτό του και φέρει εγγενώς την αιτία της ύπαρξής του.
Από γέννησής τους οι άνθρωποι δε γνωρίζουν την αιτιότητα αλλά προσανατολίζονται στη γνώση αυτού που θεωρούν χρήσιμο και η αποκαλούμενη φυσική αρμονία και τάξη δεν μπορεί να σημαίνει κάτι περισσότερο από το ότι τα πράγματα μπορούν να συνυπάρχουν χωρίς αντιφάσεις. Οι ιδιότητες της ύλης δεν υφίστανται per se, αλλά συναρτώνται με τις δικές μας προσλήψεις παραστάσεων. Σύμφωνα με τον φιλόσοφο, ακόμη και οι απόλυτες αξίες (καλό και κακό) είναι σχετικές και εξαρτώνται από τις επιδιώξεις μας. Διατυπώνοντας μια σχετικά συγκινησιοκρατική θεωρία τονίζει, όπως και ο Τόμας Χομπς, ότι δεν «επιθυμούμε κάτι επειδή το θεωρούμε αγαθό αλλά, αντιθέτως, Θεωρούμε κάτι αγαθό επειδή το επιδιώκουμε, το επιθυμούμε, το θέλουμε, το ποθούμε διακαώς».
Ιδεατόν
Το «ιδεατόν» (ideatum) είναι φιλοσοφικός όρος που χρησιμοποιήθηκε από τον Σπινόζα. Σημαίνει το αντικείμενο που αντιστοιχεί σε κάποια ιδέα (φιλοσοφική). Παλαιότερα σήμαινε οποιοδήποτε αντικείμενο που κατασκευάζεται σύμφωνα με κάποια ιδέα, εκ των προτέρων όμως καθορισμένη.
Εξωτερικοί σύνδεσμοι
Κατηγορία:Εβραίοι φιλόσοφοι Κατηγορία:Ορθολογιστές Κατηγορία:Φιλόσοφοι του 17ου αιώνα Κατηγορία:Πανθεϊστές Κατηγορία:Φιλόσοφοι του Διαφωτισμού Κατηγορία:Ολλανδοί φιλόσοφοι
Νήσος Νάνσεν (Γη του Φραγκίσκου Ιωσήφ)
Η νήσος Νάνσεν (ρωσικά: Нансена) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 164 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 372 μέτρων. Το νησί πήρε το όνομα του από τον Νορβηγό εξερευνητή Φρίντγιοφ Νάνσεν, ο οποίος χαρτογράφησε το αρχιπέλαγος της γης του Φραγκίσκου Ιωσήφ το 1896. Το νησί διοικητικά ανήκει στην περιφέρεια Αρχάγγελσκ.
Κατηγορία:Περιφέρεια Αρχάγγελσκ Νανσεν
Ανδρέας Γιαννιώτης
Σταδιοδρομία σε συλλόγους
Εντάχθηκε στον Ολυμπιακό Πειραιώς, προερχόμενος από τον Εθνικό Γαζώρου, στις 22 Ιουνίου 2012, μετά από τις εκπληκτικές του εμφανίσεις με την ομάδα του τελευταίου στην Γ' Εθνική της περιόδου 2011–12.
Παρόλο που με την επιστροφή του στον Ολυμπιακό, το καλοκαίρι του 2017, η διοίκηση του συλλόγου θέλησε να του ανανεώσει το συμβόλαιο του, μέχρι το 2021, τέθηκε εκτός ομάδας από τον Κοσοβάρο προπονητή της ομάδας Μπέσνικ Χάσι.
Στις 29 Μαΐου 2018, ο Γιαννιώτης επέστρεψε στον Ολυμπιακό, με το σύλλογο να ενεργοποιεί την επιλογή επιστροφής στο συμβόλαιο του, με κόστος 300.000 ευρώ. Επίσης, ο Ατρόμητος πήρε τον Σπύρο Ρισβάνη με ελεύθερη μεταγραφή ως αντάλλαγμα. Στις 9 Αυγούστου 2018, έκανε το ευρωπαϊκό ντεμπούτο του στην εντός έδρας νίκη με 4-0 επί της Λουκέρνης για τον πρώτο αγώνα του τρίτου προκριματικού γύρου του Γιουρόπα Λιγκ.
Στις 5 Ιουνίου 2019, υπέγραψε τριετές συμβόλαιο με τη Μακάμπι Τελ Αβίβ, το οποίο περιελάμβανε την επιλογή επέκτασης για ακόμη ένα έτος. Ξεκίνησε ως ο πρώτος τερματοφύλακας της ομάδας και κέρδισε το πρώτο του τρόπαιο ως βασικός στη νίκη με 1-0 επί της Μπνέι Γεχούντα για το Σούπερ Καπ Ισραήλ 2019.
Στις 6 Αυγούστου 2020, ο Γιαννιώτης επέστρεψε στον Ατρόμητο, με μονοετή δανεισμό από τη Μακάμπι Τελ Αβίβ.
Εθνική ομάδα
Την 1 Ιουνίου 2017, κλήθηκε στην Εθνική Ελλάδας από τον ομοσπονδιακό προπονητή Μίχαελ Σκίμπε. Συμπεριλήφθηκε στην αποστολή της για τα προκριματικά του Μουντιάλ 2018, στον αγώνα απέναντι στη Βοσνία, χωρίς ωστόσο να αγωνιστεί. Στις 27 Μαρτίου 2018, έκανε το ντεμπούτο του, στη φιλική νίκη με 1-0 εναντίον της Αιγύπτου.
Στατιστικά σταδιοδρομίας
Μέχρι τις 4 Νοεμβρίου 2017.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Φωστήρα Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Μακάμπι Τελ Αβίβ Κατηγορία:Ποδοσφαιριστές Πρέμιερ Λιγκ Ισραήλ Κατηγορία:Έλληνες ποδοσφαιριστές στο εξωτερικό Κατηγορία:Ξένοι ποδοσφαιριστές στο Ισραήλ
Σηλώμ
Ο Σηλώμ είναι βιβλικό πρόσωπο που αναφέρεται στην Παλαιά Διαθήκη και συγκεκριμένα στο Βιβλίο της Γένεσης.
Ο Σηλώμ ήταν ο τριτότοκος γιος του Ιούδα του προπάτορα και της Σαυά, αδελφός του Ηρ και του Αυνάν. Μετά τον θάνατο του Αυνάν η χήρα αυτού Θάμαρ, πρώην χήρα του Ηρ, θα λάμβανε σύμφωνα με το νόμο σύζυγο τον νεότερο αδελφό εκείνων, τον Σηλώμ. Αυτό όμως δεν το επέτρεψε ο πατέρας του Ιούδας μη πεθάνει και αυτός.
Σύμφωνα με τις Γραφές (Α' Χρονικά κεφ.4:21) ο Σηλώμ απέκτησε τέσσερις γιους, χωρίς ν΄ αναφέρεται η σύζυγος ή μητέρα αυτών. Γιοι του Σηλώμ ήταν οι Ηρ, Λααδά, Ιωακείμ, Ιωάς και Σαράφ που κατοικούσαν στη γη Μωάβ.
Πηγές
Κατηγορία:Πρόσωπα της Παλαιάς Διαθήκης
Κάσος Ι (ναρκαλιευτικό)
Κάσος Ι (Ναρκαλιευτικό) / Ν/Α 2074
ΝΑΡΚΑΛΙΕΥΤΙΚΟ ΤΥΠΟΥ ‘BYMS’
Ιδίου τύπου πλοίο ‘Κως ΙΙ’, Κάσος Ι, ‘Λέρος’ και ‘Πάτμος’. Ύψωση της Ελληνικής σημαίας στις 20 Δεκεμβρίου 1943 στην Αλεξάνδρεια της Αιγύπτου. Βυθίστηκε με το ‘ΚΩΣ’ και 2 βρετανικά Ναρκαλιευτικά στις 15 Οκτωβρίου 1944 στο Σαρωνικό, κατά τη γρίππιση του διαύλου με κατεύθυνση στο λιμάνι του Πειραιά για τον κατάπλου του Θ. Αβέρωφ και των υπολοίπων πλοίων του Στόλου αμέσως μετά την απελευθέρωση της Αθήνας.
Α Κατηγορία:Κάσος
Φλιασία
Ως Φλιασία αναφέρεται στα αρχαία κείμενα η χώρα που βρισκόταν στην κατοχή της πόλης του Φλιούντα, στο Φλιάσιο Πεδίο. Η περιοχή περιβαλλόταν από την Σικυωνία στο βορρά, την Αργολίδα από το νότο και στα ανατολικά από την περιοχή της Νεμέα]ς και των Κλεωνών, ενώ στα δυτικά συνόρευε με την περιοχή που ελεγχόταν από την αρκαδική πόλη Στύμφηλο ή Στύμφαλο.
Τη χώρα διέρρεε ο Ασωπός ποταμός -ο ίδιος εξάλλου διέρρεε και τη βορεινή συνέχειά της, την αποκαλούμενη τότε "Ασωπία" που ανήκε στη Σικυώνα.
Στη Φλιασία βασίλεψε πρώτος ο Άρας, και ίσως γι' αυτό ο Φλιούντας (η πόλη) αρχικά μνημονεύεται ως Αραντία. Στη συνέχεια η πόλη αναφέρεται ως Αραιθυρέα (πιθανόν να ήταν κόρη του Άραντα), τέλος δε ως Φλιούς (από τον αργοναύτη Φλίαντα που πιθανόν να ήταν γιος ή σύζυγος της Αραιθυρέας.)
Στη Φλιασία αναφέρεται εκτός του Φλιούντα και άλλη μία πόλη, οι Κελεαί.
Πηγές
Κατηγορία:Πόλεις της αρχαίας Κορινθίας
Τετρακόσια Γράμματα του Καζαντζάκη στον Πρεβελάκη
Τα Τετρακόσια Γράμματα του Καζαντζάκη στον Πρεβελάκη, με υπότιτλο ''»Και σαράντα άλλα Αυτόγραφα εκδιδόμενα με Σχόλια, ένα Σχεδίασμα Εσωτερικής Βιογραφίας και τη Χρονογραφία του Βίου του Ν. Καζαντζάκη από τον Π. Πρεβελάκη«'', συγκεντρώνουν σε έναν τόμο 888 σελίδων την αλληλογραφία του μεγάλου κρητικού συγγραφέα Νίκου Καζαντζάκη προς τον κατά 26 έτη ακριβώς νεαρότερο ομότεχνό του Παντελή Πρεβελάκη, στον οποίο ανήκει και η διάρθρωση και η επιμέλεια του όλου έργου. Η αλληλογραφία των δύο ανδρών καλύπτει μία διάρκεια 31 ετών, από το 1926 έως και τον θάνατο του Καζαντζάκη το 1957 και αποτελεί μία ανεκτίμητη πηγή για τη ζωή και το έργο του μεγάλου Έλληνα ποιητή.
Περιεχόμενα
Το βιβλίο αποτελείται από τις εξής ενότητες:
Εκδόσεις
Το Τετρακόσια Γράμματα του Καζαντζάκη στον Πρεβελάκη εκδόθηκε τον Δεκέμβρη του 1965 στο τυπογραφείο των Φάνη Κωνσταντινίδη και Κώστα Μιχαλά με τυπογραφική επιμέλεια του Εμμανουήλ Χ. Κάσδαγλη και επανεκδόθηκε τον Δεκέμβρη του 1984 με επιμέλεια του Πάτροκλου Σταύρου.
Εξωτερικοί σύνδεσμοι
Κατηγορία:Έργα του Νίκου Καζαντζάκη Κατηγορία:Παντελής Πρεβελάκης
Προφήτης Ηλίας Πάτρας
Ο Προφήτης Ηλίας είναι μικρή συνοικία και θέση της Πάτρας, που βρίσκεται στο ανατολικό τμήμα της πόλης, και οφείλει την ονομασία της στην εκεί ιστορική ομώνυμη μονή. Γειτνιάζει με τις συνοικίες Γηροκομειό, Διάκου, Εγλυκάδα, Σύνορα, ενώ απέχει οδικώς περί τα 3 χιλιόμετρα από το κέντρο της Πάτρας.
Εξωτερικοί σύνδεσμοι
Κατηγορία:Συνοικίες της Πάτρας
Walk on Water
Το Walk on Water είναι το 14ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 14 Απριλίου του 1995 μέσω της δισκογραφικής εταιρίας "Zero Corporation".
Ιστορία του δίσκου
Τον Απρίλιο του 1994, το συγκρότημα εμφανίστηκε σε φεστιβάλ του Σαν Αντόνιο των ΗΠΑ μαζί με ονόματα όπως οι Motörhead, Blue Öyster Cult και Yngwie Malmsteen. Στη συνέχεια, υπέγραψαν στη δισκογραφική εταιρεία "Zero Corporation Records" από την Ιαπωνία, η οποία χρηματοδότησε τη δημιουργία του άλμπουμ "Walk on Water". Ο δίσκος ηχογραφήθηκε στα "Rumbo Recorders" του Κανόγκα Παρκ της Καλιφόρνια με παραγωγό τον Ρον Νέβισον.
Το συγκρότημα περιόδευσε στη Βόρεια Αμερική με support συγκροτήματα τους Triangle και Lode στα τέλη Ιουνίου του 1995, κατά την οποία εμφανίστηκαν ως πρώτο όνομα στο "Milwaukee festival". Ο Πάρκερ αντικαταστάθηκε από τον Σάιμον Ράιτ και η περιοδεία συνεχίστηκε μέχρι το Νοέμβριο του ίδιου έτους.
Το άλμπουμ κυκλοφόρησε εκτός Ιαπωνίας, το 1997.
Μέλη των UFO
Οι μουσικοί οι οποίοι ηχογράφησαν το "Walk on Water" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 1995
109 Ευτυχία
Η Ευτυχία (Felicitas) είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,75. Ανακαλύφθηκε το 1869 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης (Αστεροσκοπείο Λίτσφιλντ του Κολεγίου Χάμιλτον), και πήρε το όνομα της μυθικής προσωποποιήσεως της ευτυχίας.
Φυσικά χαρακτηριστικά
Η μέση διάμετρος της Ευτυχίας υπολογίσθηκε σε 89,4 χλμ., ενώ η μάζα της εκτιμάται σε 750 τρισεκατομμύρια τόνους. Η μέση επιτάχυνση της βαρύτητας στον ισημερινό της Ευτυχίας εκτιμάται σε 2,50 cm/sec², ενώ η μέση ταχύτητα διαφυγής υπολογίζεται σε 47,3 m/sec (170 χιλιόμετρα την ώρα).
Ο φασματικός τύπος της Ευτυχίας είναι C (ανθρακούχος). Το άλβεδό της είναι 0,070, ενώ η μέση θερμοκρασία στην επιφάνειά της εκτιμάται σε 104 βαθμούς Κελσίου κάτω από το μηδέν.
Η Ευτυχία περιστρέφεται γύρω από τον εαυτό της μία φορά κάθε 13 ώρες και 11,5 λεπτά.
Εξωτερικοί σύνδεσμοι
Ευτυχια
Αμπντελκαντέρ Ταλέμπ Ουμάρ
Ο Αμπντελκαντέρ Ταλέμπ Ουμάρ (Abdelkader Taleb Oumar) είναι ο σημερινός πρωθυπουργός της Αραβικής Λαοκρατικής Δημοκρατίας της Σαχάρας (SADR), μη αναγνωρισμένης διεθνώς στα πλαίσια μιας κυβέρνησης σε εξορία, που σχηματίστηκε από το Μέτωπο Πολισάριο.
Πρωθυπουργία
Διορίστηκε πρωθυπουργός από τον πρόεδρο της SADR Μοχάμετ Αμπντελαζίζ, έπειτα από το 11ο Γενικό Συνέδριο στο Τιραφιτί, στις 29 Οκτωβρίου του 2003.
Ο Ουμάρ είναι βετεράνος του Μετώπου των Πολισάριο και ζει στην εξορία, στο Τιντούφ της Αλγερίας, από το 1975. Υπήρξε υπουργός σε πολλές προηγούμενες κυβερνήσεις και διετέλεσε πρόεδρος του Εθνικού Συμβουλίου των Σαράουι (το κοινοβούλιο σε εξορία) το 1999-2003. Νωρίτερα ήταν wali (δήμαρχος) στον προσφυγικό καταυλισμό της Σμάρα (Smara) του Τιντούφ.
Εξωτερικοί σύνδεσμοι
Ουμαρ Ουμαρ
Αντίο (Μπαλζάκ)
Αντίο (γαλλικός τίτλος: Adieu) είναι διήγημα του Γάλλου μυθιστοριογράφου και θεατρικού συγγραφέα Ονορέ ντε Μπαλζάκ που δημοσιεύθηκε το 1830 και εντάσσεται στις Φιλοσοφικές μελέτες της Ανθρώπινης κωμωδίας.
Η ιστορία εξελίσσεται σε δύο επίπεδα: στο παρόν, το 1819, όταν ο ήρωας συναντά την αγαπημένη του που είχε χάσει επτά χρόνια πριν, και στο παρελθόν, το 1812, με μια αναδρομή σε ένα επεισόδιο της υποχώρησης των αυτοκρατορικών στρατευμάτων από τη Ρωσία, κατά τη διάρκεια της δραματικής διάβασης του ποταμού Μπερεζίνα όπου χωρίστηκαν υπό τραγικές συνθήκες, όταν τα τελευταία τάγματα της οπισθοφυλακής διέσχισαν τον ποταμό.
Υπόθεση
Το 1819, ο βαρόνος Φιλίπ ντε Συσί και ο μαρκήσιος ντ'Αλμπόν χάνονται στο δάσος ενώ έχουν βγει για κυνήγι κοντά στο Λ'Ιλ-Αντάμ. Συναντούν ένα παλιό αρχοντικό όπου βλέπουν μια νεαρή γυναίκα, η οποία τους φωνάζει «Αντίο» και φεύγει τρέχοντας. Ο Φιλίπ λιποθυμά και ο ντ' Αλμπόν τον βοηθά να συνέλθει. Δύο μέρες αργότερα ο Φιλίπ, ο οποίος συνήλθε κάπως από το σοκ, ζητά από τον φίλο του ντ' Αλμπόν να πάει και να εξακριβώσει την ταυτότητα της άγνωστης καθώς πιστεύει ότι αναγνώρισε τη νεανική του αγάπη, την κόμισσα Στεφανί ντε Βαντιέρ, που είχε χάσει από το 1812 και την αναζητούσε. Στη συνέχεια, ο ντ'Αλμπόν επισκέπτεται ξανά το παλιό σπίτι και συναντά τον ιδιοκτήτη, ο οποίος του διηγείται την ιστορία της ανιψιά του Στεφανί.
Το 1812, η ​​κόμισσα Στεφανί είχε ακολουθήσει τον ηλικιωμένο σύζυγό της στη Γαλλική εισβολή στη Ρωσία. Ο κόμης ντε Βαντιέρ ήταν στρατηγός και ο Φιλίπ ντε Συσί ήταν στο στράτευμά του. Στις 28 Νοεμβρίου 1812, ο Φιλίπ τους είχε συνοδέψει στην ανατολική όχθη του ποταμού Μπερεζίνα, όπου σταμάτησαν για τη νύχτα μαζί με μεγάλο μέρος του υπόλοιπου στρατού του Ναπολέοντα που υποχωρούσε. Μια προσωρινή γέφυρα κατασκευάστηκε για να επιτρέψει στον στρατό να περάσει.
Ο Φιλίπ φεύγει για λίγο για να ταΐσει το πεινασμένο άλογό του. Όταν επιστρέφει, διαπιστώνει ότι ο στρατηγός και η γυναίκα του κάθονται γύρω από μια φωτιά με αρκετούς πεινασμένους και παγωμένους Γάλλους στρατιώτες. Όταν οι στρατιώτες τον βλέπουν, πυροβολούν το άλογό του, το μαγειρεύουν και όλοι μοιράζονται το κρέας. Το επόμενο πρωί, ο ρωσικός στρατός φαίνεται να συγκεντρώνεται στους λόφους. Ο γαλλικός στρατός βρίσκεται σε πανικό για να περάσει το ποτάμι, αλλά η γέφυρα καταστρέφεται από τους Γάλλους στρατιώτες για να σταματήσει τη ρωσική προέλαση και να σωθούν όσοι κατάφεραν να περάσουν.
Στη συνέχεια, ο Φιλίπ προτείνει να φτιάξουν μια σχεδία από μερικά από τα συντρίμμια της γέφυρας. Όταν τελειώνει, πολλοί στρατιώτες ορμούν και υπάρχει χώρος μόνο για τον στρατηγό και τη Στεφανί, η οποία, τη στιγμή του αποχωρισμού τους, φωνάζει στον Φιλίπ που έμεινε στην άλλη όχθη, «Αντίο». Ο Φιλίπ αιχμαλωτίζεται από τους Ρώσους και παραμένει αιχμάλωτος πολέμου στη Σιβηρία για 6 χρόνια. Ο στρατηγός σκοτώθηκε κατά τη διάβαση. Η Στεφανί πέρασε δύο χρόνια σε ένα άσυλο στη Γερμανία πριν καταφέρει τελικά να επιστρέψει στη Γαλλία, όπου ο θείος της τη βρήκε και την αναγνώρισε.
Ωστόσο, η Στεφανί είναι πλέον τρελή και όταν μιλάει λέει μόνο τη λέξη «Αντίο». Η μόνη της συντροφιά είναι μια νεαρή αγρότισσα, η Ζενεβιέβ, η οποία είναι μουγκή. Ο Φιλίπ που είναι ακόμη ερωτευμένος μαζί της, την επισκέπτεται συχνά, αλλά διαπιστώνει ότι δεν τον θυμάται και αποφασίζει να προσπαθήσει να τη θεραπεύσει. Είναι πεπεισμένος ότι ένα ισχυρό συναισθηματικό σοκ μπορεί να την κάνει να ανακτήσει τη λογική της. Επιστρέφει στο κτήμα του κοντά στο Σαιν-Ζερμαίν και το διαμορφώνει ώστε να μοιάζει με το τοπίο κοντά στον ποταμό Μπερεζίνα. Προσλαμβάνει επίσης πολλούς ντόπιους χωρικούς που ντύνονται σαν Γάλλοι στρατιώτες του 1812. Τον Ιανουάριο του 1820, όταν χιόνισε, προσκαλεί τη Στεφανί και τον θείο της στο κτήμα του ελπίζοντας ότι η ομοιότητα με τη σκηνή στον ποταμό το 1812 θα επαναφέρει τη μνήμη της. Το σχέδιο έχει επιτυχία, η Στεφανί αναγνωρίζει τον Φιλίπ και τον αγκαλιάζει αλλά η επιστροφή στην πραγματικότητα είναι πολύ απότομη και η ευαίσθητη γυναίκα πεθαίνει από τη συγκίνηση. Δέκα χρόνια αργότερα, ο Φιλίπ αυτοκτονεί.
Θέματα
Το Αντίο είναι ένα ακόμη έργο στο οποίο ανακαλούνται δραματικές αναμνήσεις από τους Επαναστατικούς και τους Ναπολεόντειους Πολέμους - όπως στα μυθιστορήματα Ο δήμιος (1830), Ο επαρχιακός γιατρός (1833), Άλλο πορτρέτο γυναίκας (1842), Ο συνταγματάρχης Σαμπέρ (1844) κ. α. Το υλικό από αυτά τα έργα επρόκειτο να χρησιμοποιηθεί σε μια σειρά από μεγαλύτερα μυθιστορήματα, τα οποία τελικά δεν έγραψε ποτέ ο Μπαλζάκ.
Η ενασχόληση με το θέμα και η περιγραφή της συμπεριφοράς ενός ψυχικά πάσχοντος ατόμου προέκυψε από το ενδιαφέρον του συγγραφέα για τα νέα επιτεύγματα στην ιατρική της εποχής του, ιδιαίτερα στον τομέα των ψυχικών ασθενειών.
Ο Μπαλζάκ χρησιμοποίησε την τεχνική της εγκιβωτισμένης ιστορίας για να δείξει πληρέστερα την άποψη των συμμετεχόντων στα γεγονότα.
Παραπομπές
Κατηγορία:Μυθιστορήματα του Ονορέ ντε Μπαλζάκ
Προπονητικό Κέντρο Ρέντη
Το Προπονητικό Κέντρο του Ρέντη, είναι ένα σύγχρονο αθλητικό προπονητικό κέντρο το οποίο βρίσκεται στην περιοχή του Αγίου Ιωάννη Ρέντη που αποτελεί προάστιο του Πειραιά και μέρος του πολεοδομικού συγκροτήματος Αθηνών στην Αττική.
Ιστορικό
Η διοίκηση του Ολυμπιακού, με πρόεδρο τον κύριο Γ.Ανδριανόπουλο, τον πατριάρχη της Ολυμπιακής παράταξης, άρχισε να ψάχνεται από τα τέλη της δεκαετίας του '50 για να αγοράσει κάποιο οικόπεδο, όπου θα μπορούσε να χτίσει γήπεδο ο Θρύλος. Συνεστήθη αρμόδια επιτροπή, με σκοπό την εξεύρεση χώρου στην ευρύτερη περιφέρεια του Πειραιά για αυτόν τον σκοπό.
Το οικόπεδο που έχει βρεθεί κοστίζει 6 εκ. δραχμές. Για την αγορά του, ο Ολυμπιακός υπολογίζει 1 εκ. δραχμές από την κρατική επιχορήγηση της ΓΓΑ, σε κάποιο δάνειο της ΕΠΟ, σε σειρά φιλικών αγώνων που θα δώσει, με τα έσοδα να πηγαίνουν προς αυτόν τον σκοπό και φυσικά σε τραπεζικό δανεισμό, δεσμεύοντας ένα τμήμα των εισπράξεων από τα εισιτήρια των επομένων εντός έδρας αγώνων της ομάδας για αρκετά μεγάλο χρονικό διάστημα. Βεβαίως, ποντάρει και στις δωρεές αρκετών οπαδών του. Γι'αυτόν τον σκοπό, διοργανώνονται φιλικά παιχνίδια με την ΑΕΚ, τον ΠΑΟ και με ξένες ομάδες, αλλά ανοίγει και ειδικός λογαριασμός, όπου ο κάθε φίλαθλος θα πηγαίνει και θα καταθέτει όσα χρήματα μπορεί.
Λεφτά δίνουν διάφοροι, ακόμη και οργανωμένοι οπαδοί του ΠΑΟ.Η Σπαρτάκ Μόσχας προσκαλείται σε φιλικό, για να συγκεντρωθούν κι άλλα χρήματα. Τελικά ανακοινώνεται ότι ο Ολυμπιακός είναι σε θέση πια να αγοράσει το χώρο, σε μεγάλο τμήμα του Για να αγοραστεί όλη η προβλεπόμενη έκταση, έχει μείνει υπόλοιπο ενός ποσού, που έχει προβλεφθεί να καταβληθεί μετά την εκταμίευση της επιχορήγησης από τη ΓΓΑ. Τελικά αυτό συμβαίνει δύο μήνες αργότερα. Έτσι, ο Ολυμπιακός προχωράει και εν τέλει εξοφλεί πλήρως τους ιδιοκτήτες του οικοπέδου, παίρνοντάς το στα χέρια του,το καλοκαίρι του 1962
Το σύγχρονο αθλητικό κέντρο κατασκευάστηκε το 2004 χάρη σε χορηγία του τότε προέδρου του Ολυμπιακού, Σωκράτη Κόκκαλη.
Μέχρι σήμερα, χρησιμοποιείται κυρίως ως χώρος προπόνησης των τμημάτων ποδοσφαίρου αλλά και καλαθοσφαίρισης του πειραϊκού συλλόγου, αλλά και ως έδρα των ακαδημιών του της ποδοσφαιρικής ομάδας στις επίσημες αλλά και ανεπίσημες διοργανώσεις στις οποίες συμμετέχει.
Υποδομές
Το προπονητικό κέντρο διαθέτει τρία ποδοσφαιρικά γήπεδα, εκ των οποίων τα δύο πληρούν τις προϋποθέσεις διαστάσεων της Παγκόσμιας Συνομοσπονδίας Ποδοσφαίρου (FIFA) (διαστάσεων: 105x68 μ.). Το τρίτο εξ αυτών κατασκευάστηκε ένα χρόνο αργότερα από τα υπόλοιπα, το 2005. Διαθέτουν φυσικό χλοοτάπητα και αποστραγγιστικό σύστημα. Τα γήπεδα έχουν εξέδρες χωρητικότητας 3.000 θεατών.
Στον χώρο υπάρχουν επίσης, ξενώνας, αποδυτήρια και γυμναστήριο.
Παραπομπές
Κατηγορία:Ολυμπιακός Σ.Φ.Π. Κατηγορία:Αθλητικές εγκαταστάσεις στην Αθήνα
Νομπούο Ουεμάτσου
Ο Νομπούο Ουεμάτσου (植松 伸夫, 21 Μαρτίου 1959) είναι Ιάπωνας συνθέτης μουσικής ηλεκτρονικών παιχνιδιών, ένας από τους πιο γνωστούς, παραγωγικούς, και πολύπλευρους στο χώρο. Έχει συνθέσει μουσική για πολλά παιχνίδια της Square Co., Ltd. Squaresoft, νυν Square Enix. Γνωστότερο έργο του είναι η μουσική της σειράς βιντεοπαιχνιδιών ρόλων Final Fantasy.
Βιογραφία
Γεννημένος στην επαρχία Κότσι, στην Ιαπωνία, ο Ουεμάτσου ξεκίνησε να παίζει μόνος το πιάνο όταν ήταν 12 χρονών. Το μεγαλύτερό του είδωλο στην παιδική του ηλικία, ήταν ο Έλτον Τζων. Μετά την αποφοίτηση του από το πανεπιστήμιο της Καναγκάουα (το μάστερ του δεν ήταν στη μουσική), σύνθεσε μουσική για διαφημιστικά σποτ πριν να εισέλθει το 1986 στην Square Co., Ltd., νυν Square Εnix, μετά από προτροπή ενός φίλου του που δούλευε εκεί. Έφτιαξε μουσική για πάνω από τριάντα τίτλους παιχνιδιών, συμπεριλαμβανομένης και της πολυβραβευμένης σειράς Final Fantasy. Επιπλέον, ο Ουεμάτσου κλήθηκε να ολοκληρώσει τη μουσική του παιχνιδιού Chrono Trigger, όταν ο φίλος του, Γιασουνόρι Μίτσουντα, εμφάνισε προβλήματα υγείας. Τον Οκτώβριο του 2004, ο Ουεμάτσου ίδρυσε την εταιρεία Smile Please Co., Ltd. και συνεχίζει να συνθέτει για την Square Enix αλλά και άλλες εταιρείες, όπως η Mistwalker.
Αν και είναι γνωστός πιο πολύ για τη δουλειά του σε παιχνίδια, το ταλέντο του έχει διάφορες εκφάνσεις. Κάποιες από αυτές περιλαμβάνουν τη μουσική της anime ταινίας "Oh! My Goddess!". Επίσης φτιάχνει μουσική για κορυφαίους τραγουδιστές, όπως η Εμίκο Σιρατόρι και η Ρίκκι.
Προσωπική ζωή
Ο Ουεμάτσου έγραφε για κάποια χρόνια στο Famitsu, γνωστό περιοδικό στην Ιαπωνία, τη στήλη με τίτλο "Nobuo Uematsu no Minna Sounano?". Δύο συλλογές από αυτές τις στήλες έχουν δημοσιευτεί. Ο Ουεμάτσου ζει τώρα στην Ιαπωνία με τη σύζυγο του, Ρέικο, και τον σκύλο, του Πάο.
Εξωτερικοί σύνδεσμοι
Κατηγορία:Final Fantasy Κατηγορία:Ιάπωνες συνθέτες μουσικής ταινιών Κατηγορία:Anime συνθέτες Κατηγορία:Συνθέτες βιντεοπαιχνιδιών
Ευστάθιος Γαϊτανίδης
Ο '''Ευστάθιος Δ. Γαϊτανίδης''' είναι Έλληνας συγγραφεύς.
Βιογραφικά στοιχεία
Γεννήθηκε το 1969 στο Άνω Ζερβοχώρι Ημαθίας. Τα γυμνασιακά του χρόνια τα πέρασε στη Νάουσα. Από το 1993 είναι υπάλληλος του Υπουργείου Δικαιοσύνης και ζει μόνιμα στη Λάρισα. Είναι παντρεμένος με την Ελένη και έχει δυο παιδιά, την Ολυμπία και τη Μαρία.
Η πρώτη του προσπάθεια έκδοσης έργου, γίνεται με τα Διηγήματα μόνο για φίλους Τον επόμενο χρόνο εκδίδεται το δεύτερο έργο του Παρόντες και απόντες, το οποίο λαμβάνει πολλές τιμητικές διακρίσεις, με σημαίνουσα τη βράβευσή του, με το Β' βραβείο μυθιστορήματος από την Πανελλήνια Ένωση Λογοτεχνών. Το ίδιο έτος έγινε τακτικό μέλος της Ένωσης Λογοτεχνών Βορείου Ελλάδος. Τον Οκτώβριο του 2009, έλαβε τιμητική διάκριση για διήγημά του και διακρίθηκε μαζί με άλλους λογοτέχνες, στον 2ο Λογοτεχνικό Διαγωνισμό Ποίησης και Διηγήματος που διοργάνωσε ο Δήμος Βέροιας. Έργα του έχουν επίσης βραβευτεί ή λάβει τιμητικές διακρίσεις από διάφορους φορείς, όπως η Πνευματική Συντροφιά Λεμεσού της Κύπρου και ο Φιλολογικός Σύλλογος «Παρνασσός». κ.άλ. To 2018 διήγημά του, διακρίθηκε στον Διαγωνισμό Διηγήματος "Ιστορίες του τόπου μας", έναν διαγωνισμό υπό την αιγίδα του δήμου της ηρωικής πόλης Νάουσας.
Πολλά διηγήματά του και χρονογραφήματα, δημοσιεύτηκαν κατά καιρούς σε λογοτεχνικά περιοδικά, δικτυακούς τόπους και στις εφημερίδες Μακεδονικά Νέα, Η Γνώμη (καθημερινή εφημερίδα της Θράκης), Ελευθερία Λάρισας. Εβδομαδιαία εφημερίδα Θεσσαλονίκης THESSNEWS
Εργογραφία
Έργα του έχουν επίσης περιληφθεί σε διάφορες συλλογές, όπως Μια ιστορία του 2011 (εκδόσεις Eyelands, 2012), Summer Stories (2012), Οι μάγισσες της Θεσσαλίας (Εκδόσεις iWrite, 2016), Καπνός, Ποίηση και πεζογραφία λογοτεχνών Βορείου Ελλάδος (Εκδόσεις Μέθεξις, 2015), 4 λεπτά (Εκδόσεις Μολύβι 2016), Κόκκινη κλωστή δεμένη στων παππούδων την ανέμη (Εκδόσεις Ινφογνώμων, 2017) Νάουσα (ιστορίες του τόπου μας) Μάρτιος 2018 κ.άλ.
Παραπομπές
Κατηγορία:Έλληνες συγγραφείς
Γιούνιον Άιλαντ
Το Γιούνιον Άιλαντ (αγγλικά: Union Island) είναι ένα νησί στην Καραϊβική, και ειδικότερα το τέταρτο μεγαλύτερο νησί του Αγίου Βικεντίου και Γρεναδίνων. Έχει έκταση 8 τ.χλμ. και πληθυσμό 3.000 κατοίκους. Πρωτεύουσα του νησιού είναι το Clifton Harbour.
Κως ΙΙ (ναρκαλιευτικό)
Κως ΙΙ (Ναρκαλιευτικό) / Ν/Α 2191
Ιδίου τύπου πλοίο ‘Κως ΙΙ’, Κάσος Ι, ‘Λέρος’ και ‘Πάτμος’. Ύψωση της Ελληνικής σημαίας στις 20 Δεκεμβρίου 1943 στην Αλεξάνδρεια της Αιγύπτου. Βυθίστηκαν με το ‘ΚΑΣΣΟΣ’ και δύο βρετανικά Ναρκαλιευτικά στις 15 Οκτωβρίου 1944 κατά τη γρίππιση διαύλου προς το λιμάνι του Πειραιά – για τον κατάπλου του Στόλου αμέσως μετά την απελευθέρωση της χώρας.
Α
Θεαίτητος (μαθηματικός)
Ο Θεαίτητος ο Αθηναίος (415 π.Χ. - 369 π.Χ.) ήταν Έλληνας μαθηματικός της κλασικής αρχαιότητας, συνεργάτης του Πλάτωνα και επιφανές μέλος της Ακαδημίας του Πλάτωνα. Σκοτώθηκε σε μάχη των Αθηναίων στην Κόρινθο το 369 π.Χ.
Βιογραφικά στοιχεία
Ο Θεαίτητος, πιθανόν γιος του Ευφρονίου, γεννήθηκε στην Αθήνα το 415 π.Χ. Ο Θεαίτητος, όπως και ο Πλάτων, ήταν μαθητής του Έλληνα μαθηματικού Θεοδώρου του Κυρηναίου που είχε εγκατασταθεί στην Αθήνα. Η Κυρήνη ήταν μια ευημερούσα ελληνική αποικία στις ακτές της Βόρειας Αφρικής, στο ανατολικό άκρο του Κόλπου της Σύρτης στη Λιβύη. Ο Θεαίτητος ήταν από τους λίγους Έλληνες μαθηματικούς που ήταν γηγενής Αθηναίος. Οι περισσότεροι Έλληνες μαθηματικοί της αρχαιότητας προέρχονταν από διάφορες ελληνικές πόλεις διάσπαρτες γύρω από τις ακτές της Ιωνίας, τη Μαύρη Θάλασσα και όλη τη λεκάνη της Μεσογείου. Επίσης ήταν μαθητής και συνεργάτης του Πλάτωνα και από τα επιφανέστερα μέλη της Ακαδημίας του Πλάτωνα.
Τα περισσότερα από αυτά που γνωρίζουμε γι' αυτόν προέρχονται από τον Πλάτωνα, ο οποίος ονόμασε ένα διάλογό του Θεαίτητος. Ο Θεαίτητος έλαβε μέρος σε μια μάχη των Αθηναίων στην Κόρινθο, που έλαβε χώρα το 369 π.Χ. όπου πληγώθηκε και πέθανε στην Αθήνα από τραύματα και δυσεντερία που προκλήθηκε εξαιτίας αυτών των τραυμάτων. Κάποιοι μελετητές υποστηρίζουν εναλλακτικά το 391 π.Χ. ως την ημερομηνία του θανάτου, την ημερομηνία μιας προγενέστερης μάχης στην Κόρινθο.
Το μαθηματικό του έργο
Ο Θεαίτητος μαζί με τον Λεωδάμαντα τον Θάσιο και τον Εύδοξο τον Κνίδιο εργάστηκαν εντατικά εντός της Ακαδημίας και η συνεισφορά τους στη μαθηματική επιστήμη ήταν μεγάλη.
Η θεωρία των αρρήτων αριθμών
Η κύρια πηγή για τις μελέτες του Θεαίτητου και των συνεργατών του για την ασυμμετρία είναι ο Πλατωνικός διάλογος "Θεαίτητος" (147 D). Εκεί δίνονται πληροφορίες σχετικά με την απόδειξη της ασυμμετρίας (αρρητότητας) των τετραγωνικών ριζών από 3 έως 17.
Το αξιωματικό μοντέλο της Ευκλείδειας Γεωμετρίας
Σύμφωνα με τον Πρόκλο οι Θεαίτητος, Λεωδάμαντας και Εύδοξος, πλούτισαν τη γεωμετρία με πολλά θεωρήματα και έδωσαν σε αυτή επιστημονικότερη κατεύθυνση. Το αξιωματικό μοντέλο που χρησιμοποίησε ο Ευκλείδης για τα Στοιχεία του είναι προϊόν της Ακαδημίας του Πλάτωνα με έναν από τους κύριους εισηγητές τον Θεαίτητο.
Η μελέτη των Πλατωνικών Στερεών
Η μελέτη των Πλατωνικών Στερεών (τετράεδρο, κύβος, οκτάεδρο, δωδεκάδρο και εικοσάεδρο) μαζί με την απόδειξη ότι υπάρχουν ακριβώς πέντε, στην ακροτελεύτεια πρόταση των Στοιχείων  περιλαμβάνονται στο 13ο βιβλίο των Στοιχείων.
Το θεώρημα της παλινδρομικότητας της ανφυφαίρεσης άρρητων αριθμών
Στους Πλατωνικούς διαλόγους Θεαίτητο, Σοφιστή και Πολιτικό, υπάρχουν αναφορές στην εικασία ότι οι τετραγωνικές ρίζες των άρρητων αριθμών έχουν άπειρη ανθυφαίρεση και ότι το ανθυφαιρετικό πηλίκο υπακούει σε παλινδρομικότητα. Ο ομότιμος καθηγητής του Πανεπιστημίου Αθηνών κ. Στυλιανός Νεγρεπόντης έχει πραγματοποιήσει εμπεριστατωμένη ερευνητική εργασία για το θέμα αυτό και μάλιστα ανακατασκευάζει με τη βοήθεια των Πλατωνικών Διαλόγων και του 10ου βιβλίου των Στοιχείων την απόδειξη για το Θεώρημα της Παλινδρομικότητας της Ανφυφαίρεσης άρρητων αριθμών, που θεωρεί ότι γνώριζε ο Θεαίτητος. Το θεώρημα αυτό αποδείχτηκε τον 19ο αιώνα με τη συνεισφορά πολλών σπουδαίων μαθηματικών, όπως ο Abel και ο Lagrange.
Ο Θεαίτητος στους Πλατωνικούς διαλόγους
Ο Πλάτων σε κανέναν άλλο μαθηματικό δεν αφιέρωσε διάλογο παρά μόνον στον Θεαίτητο. Ο Θεαίτητος είναι ένας από τους κύριους χαρακτήρες στους Πλατωνικούς διαλόγους Θεαίτητος, Σοφιστής και Πολιτικός.
Ο κρατήρας Θεαίτητος στη Σελήνη πήρε το όνομά προς τιμήν του.
Βιβλιογραφία
1. Άπαντα Αρχαίων Ελλήνων Συγγραφέων, Διάλογοι Πλάτωνος, Αθήνα 1975, Εκδόσεις Πάπυρος.
2. Σωτήρης Χ. Γκουντουβάς, "Γεωμετρικές Διαδρομές", Αθήνα 2015
4. Thomas Heath, "Ιστορία των Ελληνικών Μαθηματικών", ΚΕΠΕΚ, Αθήνα 2001
5. Β. L. Van der Waerden, "Η αφύπνιση της επιστήμης", ΠΕΚ, Ηράκλειο 2003
Παραπομπές
Κατηγορία:Αρχαίοι Έλληνες μαθηματικοί Κατηγορία:Ακαδημεικοί φιλόσοφοι Κατηγορία:Αρχαίοι Αθηναίοι
Τέντι Οκερεαφόρ
Ο Τέντι Οκερεαφόρ (αγγλικά:Teddy Okereafor, Λονδίνο, 11 Νοεμβρίου 1992) είναι Βρετανός επαγγελματίας, διεθνής καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ για τους Τσεσάϊρ Φίνιξ.
Επαγγελματική σταδιοδρομία
Ο Οκερεαφόρ δεν επιλέχθηκε στο NBA Ντραφτ του 2016. Στις 2 Νοεμβρίου 2016, υπέγραψε μονοετή συμβόλαιο με την εσθονική ΚΚ Πάρνου. Στις 2 Δεκεμβρίου 2016, αποχώρησε από την Πάρνου και εντάχθηκε στην Πιστόια 2000, υπογράφοντας βραχυπρόθεσμο συμβόλαιο με το σύλλογο.
Στις 17 Αυγούστου 2017, υπέγραψε με την Κύμη για τη σεζόν 2017-18. Ο Οκερεαφόρ αποχώρησε από την Κύμη στις αρχές του 2018 και τελείωσε τη σεζόν με τη ιταλική Φορτιτούντο Μπολόνια.
Στις 28 Ιουνίου 2018, υπέγραψε με τον Χολαργό της Α1 Εθνικής. Σε 29 αγώνες στην κανονική περίοδο και playoff του Πρωταθλήματος Ελλάδας είχε 3.6 πόντους, 2.2 ριμπάουντ, 2 ασίστ κατά μέσο όρο σε 16 λεπτά συμμετοχής.
Στις 25 Αυγούστου 2019, υπέγραψε με τον Ηρακλή.
Από το φθινόπωρο του 2021, αποτελεί μέλος των Τσεσάϊρ Φίνιξ.
Εθνική ομάδα
Από το 2016, ο Οκερεαφόρ είναι μέλος της Εθνικής Μεγάλης Βρετανίας. Συμμετείχε στο Ευρωμπάσκετ 2017 και ήταν ένας από τους καλύτερους παίκτες της Μεγάλης Βρετανίας, με μέσο όρο 9,6 πόντους, 4,2 ριμπάουντ και 4,8 ασίστ ανά αγώνα. Επίσης έχει αγωνιστεί στα προκριματικά του Παγκοσμίου κυπέλλου 2019, καθώς και στα προκριματικά του Ευρωμπάσκετ 2002.
Εξωτερικοί σύνδεσμοι
Κατηγορία:Άγγλοι καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές ΚΚ Πάρνου Κατηγορία:Καλαθοσφαιριστές εσθονικών συλλόγων Κατηγορία:Καλαθοσφαιριστές Πιστόια Μπάσκετ 2000 Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Γ.Σ. Κύμης Κατηγορία:Καλαθοσφαιριστές Α.Ε. Χολαργού Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Φορτιτούντο Μπολόνια Κατηγορία:Καλαθοσφαιριστές Λέγκα Μπάσκετ Σέριε Α
Τζορτζ Μόλετ
Ο Σερ Ουίλιαμ Τζορτζ Μόλετ (Sir William George Mallet, 1923-2010) ήταν πολιτικός από την Αγία Λουκία. Διετέλεσε Γενικός Κυβερνήτης από το 1996 ως το 1997. Ήταν μέλος του Τάγματος του Αγίου Μιχαήλ και Αγίου Γεωργίου (GCMG) και του Τάγματος της Βρετανικής Αυτοκρατορίας (CBE).
Βιογραφία
Γεννήθηκε στις 24 Ιουλίου του 1923. Υπηρέτησε ως υπουργός Εμπορίου, Βιομηχανίας και Τουρισμού στην πρώτη κυβέρνηση της Αγίας Λουκίας μετά την ανεξαρτησία το 1979. Αργότερα θήτευσε και ως αντιπρόεδρος της κυβέρνησης, υπουργός Εξωτερικών και υπουργός Εσωτερικών.
Ως μέλος του Ενωτικού Κόμματος Εργατών (UWP), ο Μόλετ εξελέγη στην επαρχία του Κέντρου στο Κάστρις. Υπήρξε πολύ δημοφιλής και εκλεγόταν συνεχώς στην εκλογική του περιφέρεια. Έπειτα από την απόσυρσή του από την ενεργό πολιτική ζωή το 1996, ο Μόλετ διορίστηκε Γενικός Κυβερνήτης της Αγίας Λουκίας. Ανέλαβε καθήκοντα την 1η Ιουνίου του 1996 και διατηρήθηκε στο αξίωμα ως τις 17 Σεπτεμβρίου του 1997. Χρίστηκε Ιππότης το 1999. Η σύζυγός του, Λαίδη Μπέριλ Μόλετ, απεβίωσε στις 27 Αυγούστου του 2003.
Ο Σερ Τζορτζ Μόλετ πέθανε στις 20 Οκτωβρίου 2010.
Η Ωραία και το Κτήνος
μικρογραφία|351x351εσ|Η [[Λάνα Τάρνερ και ο Κερκ Ντάγκλας σε σκηνή της ταινίας]] Η Ωραία και το Κτήνος (Αγγλικός τίτλος The Bad and the Beautiful) είναι δραματική ταινία παραγωγής 1952 σε σκηνοθεσία Βινσέντε Μινέλι και με πρωταγωνιστές τους Κερκ Ντάγκλας, Λάνα Τέρνερ, Μπάρι Σάλιβαν, Ντικ Πάουελ, Γκλόρια Γκράχαμ και Γουόλτερ Πίτζεον.
Η ταινία σε σενάριο του Τσαρλς Σνι, που πραγματεύεται τη ζωή ενός σκληροτράχηλου παραγωγού ταινιών και το παρασκήνιο που εκτυλίσσεται εκτός καμέρας στα χολιγουντιανά κυκλώματα, έλαβε έξι υποψηφιότητες για όσκαρ και απέσπασε πέντε (μεταξύ των οποίων και Όσκαρ Β' Γυναικείου Ρόλου για τη Γκλόρια Γκράχαμ). Το 2002 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Υπόθεση
Τρεις επιτυχημένοι επαγγελματίες του Χόλυγουντ, μια ηθοποιός η Τζόρτζια Λόρισον (Λάνα Τάρνερ), ένας βραβευμένος με όσκαρ σκηνοθέτης ο Φρεντ Άμιελ (Μπάρι Σάλιβαν) κι ένας επιτυχημένος σεναριογράφος ο Τζέιμς Λι Μπάρτλοου (Ντικ Πάουελ) καλούνται από τον διευθυντή ενός μεγάλου στούντιο της χρυσής εποχής του Χόλυγουντ τον Χάρι Πέμπελ (Γουόλτερ Πίτζεον) προκειμένου να βοηθήσουν τον παραγωγό Τζόναθαν Σιλντς (Κερκ Ντάγκλας), τον άνθρωπο που τους ανέδειξε, να κάνει την παραγωγή μιας ταινίας. Ο καιροσκόπος Σιλντς είχε αποχωρήσει από τα κινηματογραφικά δρώμενα πριν μια διετία κι είχε βρεθεί χωρίς φίλους. Σε φλας-μπακ οι τρεις ήρωες θυμούνται πως γνώρισαν τον Τζόναθαν Σιλντς και τον τρόπο με τον οποίο εκείνος τους εκμεταλλεύτηκε.
Πληροφορίες
Ο χαρακτήρας του Τζόναθαν Σιλντς είναι βασισμένος σε εκείνον του παραγωγού του Όσα παίρνει ο άνεμος (Gone With the Wind) Ντέιβιντ Ο. Σέλζνικ, καθώς και στους Όρσον Γουέλς και Βαλ Λιούτον (γίνεται σαφής αναφορά στην ταινία του Λιούτον Το φιλί της μάγισσας (Cat People, 1942) ). Εικάζεται επίσης ότι ο χαρακτήρας της Τζόρτζια Λόρισον, είναι βασισμένος στην ηθοποιό Νταϊάνα Μπάριμορ, κόρη του ηθοποιού Τζον Μπάριμορ, καθώς και στην πρώην σύζυγο του Μινέλι Τζούντι Γκάρλαντ.
Διανομή ρόλων
Το ρόλο του Σιλντς ανέλαβε ο Κερκ Ντάγκλας ενώ πρωτύτερα τον είχε απορρίψει ο Κλαρκ Γκέιμπλ που ήταν η πρώτη επιλογή. Η Λάνα Τέρνερ υποδύεται την Τζόρτζια Λόρισον, κόρη μεγάλου χολυγουντιανού αστέρα που ξεκίνησε την καριέρα της ως απλή κομπάρσος (και η ίδια η Τέρνερ έκανε το κινηματογραφικό της ντεμπούτο ως κομπάρσος στην ταινία του 1937 Ένα αστέρι γεννιέται (A Star Is Born) με τους Τζάνετ Γκέινορ και Φρέντρικ Μαρτς.
Υποδοχή
Η ταινία έχοντας προϋπολογισμό 1.5 εκατομμυρίου δολαρίων έκανε εισπράξεις 2.35 εκατομμυρίων και ήταν μια από τις εμπορικότερες για την περίοδο 1952 - 1953 στις Η.Π.Α.
Βραβεία
Η ταινία προτάθηκε για 6 όσκαρ και κέρδισε 5, χάνοντας μόνο εκείνο του Ά Ανδρικού Ρόλου για το οποίο ήταν υποψήφιος ο Κερκ Ντάγκλας, που ηττήθηκε από τον Γκάρι Κούπερ. Μέχρι και σήμερα κρατά το ρεκόρ της ταινίας με περισσότερες νίκες στα όσκαρ χωρίς να έχει προταθεί για εκείνο της καλύτερης ταινίας.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Ανάλυση
Η ταινία Η ωραία και το κτήνος του Βιντσέντε Μινέλι αποτελεί την επιτομή των όλων των ταινιών που γράφτηκαν αναφερόμενες στα χολυγουντιανά παρασκήνια κατά την χρυσή εποχή των δεκαετιών '30, '40 και '50. Ασκεί επίσης κριτική στο σύστημα των στούντιο που εκμεταλλευόταν τους ηθοποιούς αναγκάζοντας τους να υπογράφουν μακροχρόνια και ασύμφορα συμβόλαια. Παραδόξως η παραγωγή της ταινίας έγινε από το στούντιο Metro-Goldwyn-Mayer.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1952 Κατηγορία:Ταινίες παραγωγής Metro-Goldwyn-Mayer Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Αμερικανικές δραματικές ταινίες Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες που κέρδισαν Όσκαρ Καλύτερης Ενδυματολογίας Κατηγορία:Αγγλόφωνες ταινίες Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Θειική δερματάνη
Η θειική δερματάνη είναι μια γλυκοζαμινογλυκάνη που εμφανίζεται κυρίως στο δέρμα αλλά επίσης και στο αίμα, τα αγγεία, τις καρδιακές βαλβίδες, τους τένοντες και τους πνεύμονες.
Δομή
Αποτελείται από μια επαναλαμβανόμενη δισακχαριτική μονάδα που περιέχει ένα κατάλοιπο αμινοσακχάρου, μια αρνητικά φορτισμένη θειική ομάδα και μία αρνητικά φορτισμένη καρβοξυλική ομάδα.
Βιβλιογραφία
Κατηγορία:Πολυσακχαρίτες
Κοσμάς Μπουρμπούλης
Ο Κοσμάς Μπουρμπούλης (Ληξούρι, 1880  - Αθήνα, 1952) ήταν Έλληνας γιατρός και πολιτικός.
Βιογραφία
Ήταν υφυπουργός παρά τω Πρωθυπουργώ από τις 26 Δεκεμβρίου 1936 ως τις 20 Απριλίου 1941 στις κυβερνήσεις του Μεταξά και του Κορυζή.
Πέθανε στην Αθήνα το 1952.
Παραπομπές
Κατηγορία:Βουλευτές Κεφαλληνίας Κατηγορία:Έλληνες Γερουσιαστές Κατηγορία:Έλληνες υφυπουργοί παρά τω Πρωθυπουργώ Κατηγορία:Βουλευτές εκλεγμένοι με το Κόμμα των Ελευθεροφρόνων
Λέρος (ναρκαλιευτικό)
Λέρος (Ναρκαλιευτικό) / Ν/Α 2186, Μ-210 - ΝΑΡΚΑΛΙΕΥΤΙΚΟ ΤΥΠΟΥ ‘BYMS’- Πρώην ‘BYMS 2186’
Κατασκευάστηκε στις ΗΠΑ στα ναυπηγεία ‘USA, Green port Basin & construction co, Greenport, NY’. Ιδίου τύπου πλοίο ‘Κως ΙΙ’, Κάσος Ι, ‘Λέρος’ και ‘Πάτμος’. Ύψωση της Ελληνικής σημαίας στις 20 Δεκεμβρίου 1943 στην Αλεξάνδρεια της Αιγύπτου. Συμμετείχε στις πολεμικές επιχειρήσεις τα τελευταία χρόνια του πολέμου στην εκκαθάριση των ναρκοθετών των Ελληνικών θαλασσών και ση συνέχεια στις επιχειρήσεις του εμφυλίου. Στις 10/02/1945 και στις 18-20/02/1949, υποστήριζε τις επιχειρήσεις που διαδραματίσθηκαν στην κωμόπολη Στρατονίκη μεταξύ τακτικού στρατού και κομμουνιστών. Παροπλίστηκε το 1968 (ΟΠΠ/ΒΝΣ).
Κατηγορία:Ελληνικά Ναρκαλιευτικά